ခိခိုင်လေဆိပ်

ခိခိုင်လေဆိပ် (喜界空港, Kikai Kūkō) သည် ဂျပန်နိုင်ငံ၊ ခဂိုရှိမခရိုင်၊ ခိခဂျိမကျွန်းတွင်ရှိသည့် မြို့ဖြစ်သည့် ခိခိုင်မြို့ရှိ လေဆိပ်တစ်ခု ဖြစ်သည်။ ဤလေဆိပ်ကို ခိခိုင်ဂျိမလေဆိပ် သို့မဟုတ် ခိခိုင်ဂရှိမလေဆိပ် စသဖြင့်လည်း ခေါ်ဝေါ်ကြသည်။ သမိုင်းကြောင်း ၁၉၃၁ ခုနှစ်တွင် ဂျပန်ဘုရင့်ရေတပ်သည် ခိခိုင်ဂျိမကျွန်းတွင် လေယာဉ်ဆင်းကွင်းတစ်ခုကို ဖွင့်လှစ်ခဲ့သည်။ ၎င်းကွင်းသည် ဒုတိယကမ္ဘာစစ်၏ နောက်ဆုံးကာလများဖြစ်သည့် အိုကီနာဝါတိုက်ပွဲကာလအတွင်း အမေရိကန်ရေတပ်၏ တိုက်ခိုက်ခြင်း ခံခဲ့ရသည်။ ထိုတိုက်ခိုက်မှုတွင် ပါဝင်ခဲ့သည့် လေယာဉ်မောင်းတစ်ဦးမှာ Samuel Hynes ဖြစ်ပြီး၊ သူသည် နောင်တွင် ထင်ရှားသည့် စာရေးဆရာနှင့် တက္ကသိုလ်ပါမောက္ခတစ်ဦး ဖြစ်ခဲ့သည်။ သူသည် အင်ဂျင်တစ်လုံးတပ် Grumman TBF Avenger လေယာဉ်အမျိုးအစားကို မောင်းနှင်ခဲ့သည်။ ၁၉၆၈ ခုနှစ်၊ မေလတွင် လေယာဉ်ဆင်းကွင်းအဟောင်းကို စီးပွားရေးလုပ်ငန်းများအတွက် အသုံးပြုရန် ပြန်လည်ဖွင့်လှစ်ခဲ့သည်။ လေယာဉ်ပြေးလမ်းအရှည်သည် ၁၂၀၀ မီတာ ရှိသည်။ လေယာဉ်ပြေးလမ်းကြံ့ခိုင်မှုအတွက် လေယာဉ်ကွင်းကို ၁၉၆၈ ခုနှစ် ဩဂုတ်လမှ ဒီဇင်ဘာလအထိ ပိတ်ထားခဲ့သည်။ ၁၉၇၁ ခုနှစ်၊ ဧပြီလတွင် တတိယအဆင့်ရှိ လေဆိပ်တစ်ခုအဖြစ် ဂျပန်အစိုးရက သတ်မှတ်ခဲ့သည်။ လေကြောင်းလိုင်းများနှင့် ခရီးစဉ်များ ပြင်ပလင့်များ Wikimedia Commons ရှိ ခိခိုင်လေဆိပ် နှင့်ပတ်သက်သော မီဒီယာများ ကိုးကား